Libri “Mein Kampf” i Adolf Hitlerit
Libri do të dalë së shpejti në shitje në Gjermani dhe disa vende të tjera
Libri gjysëm biografik i Hitlerit, “Mein Kampf”, “Lufta ime” del këtë javë në shitje në Gjermani dhe në disa vende të tjera të botës, pas skadimit të së drejtës së autorit në fund të vitit 2015. Libri është i pajisur me shënime. Botimi i ri gjerman i manifestit politik të Hitlerit për herë të parë pas 70 vjetësh, ka shkaktuar një debat, nëse kjo vepër antisemite duhej botuar apo jo. Landi gjerman i Bavarisë, që gëzonte të drejtën e autorit për librin e Hitlerit që nga viti 1945, i kishte refuzuar kërkesat e botimit, në shenjë respekti për viktimat e nazizmit. Por më 1 janar, vepra u bë pronë publike dhe disa botues kanë përgatitur kopjet e tij, të cilat do të botohen të shoqëruara me shënime dhe do të dalin në shitje. Komunitetet hebraike thonë se libri është një kujtesë e trishtueshme e së keqes që ai frymëzonte. thotë Charlotte Knobloch, e Qendrës së komunitetit izraelit në Gjermani Libri nuk ndalohet në Gjermani dhe autoritetet pak mund të bëjnë për këtë. Po ashtu, ekzistojnë argumente se libri prej 800 faqesh duhet të çmistifikohet, dhe se mënyra më e mirë është të ketë një botim të shoqëruar me shënimet e nevojshme. – thotë një gjerman. Libri i Hitlerit është ndaluar në disa vende, përfshirë Austrinë dhe Holandën dhe është tabu në Izrael, ku gjenden vetëm kopje të shkurtuara për efekt studimi. Disa studiues izraelitë mendojnë se është e nevojshme të ketë një version të plotë në vend. thotë Dan Michman, i Instituti ndërkombëtar për kërkime hebraike, “Yad Vashem”. Shumë izraelitë shprehin dyshime. thotë një banore e Jeruzalemit. “Mein Kampf” është një përmbledhje e ideologjisë së Hitlerit dhe konsiderohet si baza e politikave të tij të Socializmit Kombëtar. Ai e shkroi atë kur ishte në burg, në Bavari, ku po kryente dënimin për tradhti, pas dështimit të një grushti shteti të vitit 1923 në Mynih.